Ass-nni ɣef yiwen iruh ɣer tala yewwi tagmart ad tsu tezwar-it weltma-s tcucef yaɣli-as unẓad, yaεred di tegmart ad tsu akken ara tmuqel anẓad ad d-arfed aqaru-s , yewwi-d anẓadnni yenna-s :“εuhdaɣ-k a rebbi lukan ad tig rebbi d weltma ma yella yezga-as unẓad-agi ar tinna ad aɣaɣ”. Iruh-d yenna-as i baba-s : «ad tbarhev di taddart ad nejmaԐent tlawin », yettqisi-asent anẓad-nni ta meqqar ta mectuh , almi id sah nuba n weltma-s iεedda iεerḍ-as-t yezga-as-d yenna-as : « ruh ». Yewweḍ s axxam yenna-as i baba-as : « ilaq ad taɣaɣ ,d wetma ad taɣaɣ », yenna-as : « ur tettaɣev ara wetma-k hram” , yenna-as : « εahdaɣ rebbi ad taɣaɣ imi i as-d-yezga unẓad- agi , tarra-d tagmart ur teswi ara tesqeḍ » , yenna-as : « imi tεuhdev rebbi aɣ-itt ». Iruh yewwi-d irden yaqḍa-d kulci yenna-as i wetma-s : «fru irden-agi sirditen aneg tameɣra», tenna-as : « n wacu tameɣra », yenna-as : « zewǧaɣ-d si labrani macci di tmurt » tamṭut teqqim tefrah , tssares-d ad tefru irden tεedda-d tgarfa tennaas : « εaq,εaq,εaq….fkiyi aεeqqa ad am-mlaɣ », tenna-s : « acu ad ay-itemled , dadda yezweǧ nekk farhaɣ » , tenna-as tgarfa : «ruh d kemm i yuɣ », tenna-as zalgum : « ruh akin felli » , tbaren-d tgarfa tεawed-as : «εaq,εaq fkiyi aεeqqa ad am-mlaɣ », tarra-as-id zalgum : « acu ad ay-itemlev , dadda yezweǧ nekk farhaɣ » , tenna-as tgarfa : « nniɣ-am d kemm iyuɣ », zalgum tezεef tvegar-as-id kra iεeqqayen , tewwi-ten tgarfa truh , din tewhem zalgum , almi tekfa s farru tewwi irden ɣer tsirt , ateẓad tεedda-d tzarmemuct tenna-s : « a lala fkiyi cwiṭ ad ammlaɣ » tarra-as zalgum : «d acu ad iyi-tini-m a levyur n useggas-a , dadda yezwǧ nekk farhaɣ »tenna-as tzarmemuct : « d kemm iyuɣ », tenna-as zalgum : « d lmuhal (jami)maççi d nekk iyuɣ », tenna-as : «ad am-qqaraɣ fkiyi cwiṭ ad am-mlaɣ , dadda-m d kemm iyuɣ» , tεedda zalgum tḍeggar-s-d cwiṭ n uwren i tzarmemuct tmeceh-it truh .